
Един наблюдател в тренингова група за собствен опит и личностно израстванe проследява развитието на символите, които се появяват в хода на личната психологическа работа през изкуства на нейните участници. Смисълът на символите и трансформацията им са паралел, който ни дава поглед върху съдържания, принадлежащи на несъзнаваното, които представляват неизчерпаем ресурс за онези, в чиято образност вече са се появили като носители на развитието и промяната, крайъгълни камъни отвъд царството на думите, които продължават да работят и да тлеят много след формалния край на тренинговия и терапевтичния процес. Символиката прави ценните обобщения възможни и дава дълбочина на индивидуалното психологическо познание както за водещия, така и за клиентите
